Pengantin 100 Hari

Pengantin 100 Hari merupakan sebuah siri drama televisyen Malaysia 2018 arahan Amor Rizan, dibintang oleh  Aiman Hakim Ridza, Aishah Azman dan Amelia Henderson. Siri ini memulakan tayangan perdana di Slot Samarinda TV3 dari 25 Jun 2018 hingga 23 Julai 2018 menggantikan Nur dan digantikan oleh Semerah Cinta Humairah. Sulit Penyanyi Aman Aziz

Siri ini boleh didapati melalui penstriman dalam talian di saluran YouTube rasmi TV3.

Sinopsis 
Puan Yasmin setuju anaknya, Amar berkahwin dengan Sofia dengan syarat selepas ini Amar mesti ikut apa sahaja kehendaknya. Selepas sebulan, Puan Yasmin memaksa Amar berkahwin dengan Erina. Sofia rasa dikhianati dan meninggalkan Amar. Amar melayan Erina dengan buruk dan mahu menceraikannya. Erina yang mahu merasai kehidupan sebagai isteri Amar meminta mereka bercerai hanya selepas 100 hari pernikahan. Amar ditimpa musibah ketika mencari Sofia dan dia mandul. Tidak mahu Sofia menderita, Amar menceraikan Sofia. Sofia pula merahsiakan kehamilannya. Sofia bangkit demi anaknya dengan membuka butik hadiah dari Puan Yasmin yang mengalami gangguan jiwa. Erina sudah tahu Amar ada anak dengan Sofia dan enggan berkahwin semula dengan Amar kerana dia hanya mahu menjadi isteri Amar selama 100 hari sahaja. Sofia pula enggan kembali kepada Amar kerana merasakan Erina lebih berhak

Pelakon

Pelakon utama
 Aiman Hakim Ridza sebagai Amar
 Amelia Henderson sebagai Erina
 Aishah Azman sebagai Sofia

Pelakon pembantu
 Zila Bakarin sebagai Puan Yasmin
 Edika Yusof sebagai Rusdi
 Rahim Razali sebagai Dato Fahmi
 Jasmine Suraya Chin sebagai Farah
 Fazren Rafi sebagai Iqbal
 Ieka Zulkifli sebagai Wardah
 Azhar Amir sebagai Haji Ismail
 Shahriza Mahmud sebagai Hajjah Aishah

Rujukan

Drama Melayu 2018
Rancangan TV3